แบงก์กระตุ้นรัฐเร่งแก้ปัญหาโครงสร้าง
แบงก์เตือนรัฐแก้โครงสร้างให้ถูกจุด ดันจีดีพีปีหน้า 5% ตามแผน ชี้ตรวจสอบฉุดลงทุนภาครัฐล่าช้า
12 ก.ค. 2559

แบงก์เตือนรัฐแก้โครงสร้างให้ถูกจุด ดันจีดีพีปีหน้า 5% ตามแผน ชี้ตรวจสอบฉุดลงทุนภาครัฐล่าช้า
นายอมรเทพ จาวะลา ผู้อำนวยการอาวุโส สำนักวิจัย ธนาคารซีไอเอ็มบี ไทย เปิดเผยว่า เศรษฐกิจปีหน้ามีโอกาสเติบโตได้ 4-5% ตามที่ รมว.คลังคาดหวังไว้จาก 2 ปัจจัย คือ การลงทุนภาครัฐในโครงสร้างพื้นฐานขนาดใหญ่ ที่จะทำให้เกิด ปัจจัยที่สอง คือ การลงทุนภาคเอกชน โดยเฉพาะการลงทุนโดยตรงจากต่างประเทศ (เอฟดีไอ) มาช่วยขับเคลื่อนหลังจากหดตัวต่อเนื่อง 
อย่างไรก็ดี ปัจจัยที่จะดึงรั้งการเติบโตไม่ถึงเป้าหมาย คือ การลงทุนภาครัฐล่าช้ากว่าที่คาดจากกระบวนการตรวจสอบ ทำให้ความเชื่อมั่นของเอกชนไม่เกิดขึ้น รวมทั้งเศรษฐกิจโลกทั้งจีน อียู ที่ยังคงมีความเสี่ยง ส่งผลกระทบต่อการส่งออกติดลบต่อเนื่อง เช่นเดียวกับหลายประเทศในภูมิภาคที่เศรษฐกิจชะลอตัวไปตามกัน
สำหรับธนาคารซีไอเอ็มบี ไทย ยังคงมุมมองของจีดีพีปี 2560 ที่โต 2.8% เพราะปัญหาเศรษฐกิจไทยเป็นปัญหาเชิงโครงสร้างที่ต้องแก้ไข เช่น การผลิตที่ไม่ตรงกับความต้องการตลาดโลกและการขาดแคลนแรงงาน ดังนั้นการให้เศรษฐกิจทะยานเหนือกว่าศักยภาพไปที่ระดับ 4-5% จะต้องมีเครื่องมือในการกระตุ้นเศรษฐกิจและแก้ปัญหาโครงสร้างที่ถูกจุด